**Dogovor o varovanju poslovne skrivnosti (8. člen pravilnika)**

TO POGODBO O NERAZKRITJU INFORMACIJ (»Pogodba«) dne \_\_\_\_\_\_\_\_\_\_\_\_\_\_\_\_\_\_\_\_\_\_ skleneta:

1. DRUŽBA ZA AVTOCESTE V REPUBLIKI SLOVENIJI D.D., Ulica XIV. divizije 4, 3000 Celje, matična številka 5814251000, davčna številka: SI 92473717, ki jo zastopa uprava (»**upravičenec**«) in
2. **\_\_\_\_\_\_\_\_\_\_­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (**ime, priimek / firma podjetja) naslov / sedež \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_, EMŠO / matična št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(»**zavezanec**«).

 (Upravičenec in zavezanec sta skupaj poimenovana kot »**stranki**« in vsak od njiju kot »**stranka**«.)

**UVODNE UGOTOVITVE**

1. Predmet pogodbe je opredelitev vsebine sodelovanja med strankama, ki vključuje izmenjavo tehničnih in poslovnih informacij z naravo poslovne skrivnosti, za katere stranki soglašata da kot takšne ostanejo zaupne.
2. Stranki soglašata, da je vsebina te pogodbe poslovna skrivnost.
3. Stranki soglašata, da se s to pogodbo med njima ustvarja zgolj zaupno razmerje brez elementov kakršnega koli drugačnega poslovnega razmerja.

VSLED NAVEDENEGA in ob upoštevanju skupnih zavez in dogovorov, navedenih v tej pogodbi, se stranki dogovorita, kot sledi:

**1. člen**

(Zaupna informacija)

1. Za namen pogodbe pojem »**zaupna informacija**« pomeni tisto tehnično ali poslovno informacijo, posredovano v kakršnikoli obliki in načinu (ustno, pisno, magnetno ali optično obliko, materializirani v obliki dokumentov, programske opreme, promocijskega in predstavitvenega materiala, opreme ter pilotnih projektov) in je označena kot zaupna.
2. Zaupne informacije, podane v pisni obliki, morajo biti jasno označene z oznako »POSLOVNA SKRIVNOST« oziroma »POSLOVNA SKRIVNOST- ZAUPNO« oziroma katero koli besedno zvezo podobnega pomena.
3. Zaupne informacije, podane v ustni obliki, morajo biti zaupane z opozorilom glede njihove zaupne narave ter obveznosti njihovega varovanja po tej pogodbi.
4. Kot zaupni veljajo tudi tisti podatki, ki niso označeni izrecno kot zaupni ali niso označeni z oznako, ki kaže na zaupnost teh podatkov, a je očitno, da bi nastala občutna škoda, če bi zanje izvedela nepooblaščena oseba ali če iz veljavne zakonodaje izhaja, da bi z razkritjem ali nezakonitim upravljanjem podatkov kršili veljavno zakonodajo.

**2. člen**

(Izjeme od zaupnih informacij)

Kot zaupne informacije ne štejejo:

1. zaupne informacije, za katere lahko zavezanec dokaže, da so mu bile znane pred trenutkom razkritja oziroma seznanitve s strani upravičenca na podlagi te pogodbe;
2. informacije, ki so bila na voljo javnosti pred trenutkom razkritja, ali je po tem postala javno znana brez ravnanj zavezanca, ki bi pomenila kršitev te pogodbe;
3. zaupne informacije, za katere lahko zavezanec dokaže, da se je z njimi predhodno seznanil iz drugega vira, ki ne izvira od upravičenca, ta vir pa je imel pravico za razkritje takšne informacije;
4. zaupne informacije, za katerih razkritje ima zavezanec predhodno pisno privolitev upravičenca,
5. informacije, ki jih kot javne opredeljuje zakon.

**3. člen**

(Varovanje zaupnih informacij)

1. Zavezanec izjavlja, da bo vsakršno zaupno informacijo obravnaval kot poslovno skrivnost in jo bo varoval kot dober gospodar ter zagotovil, da bodo tisti, katerim na podlagi te pogodbe sme posredovati te podatke ali jih z njimi seznaniti, ustrezno ščitili posredovane podatke in da bodo seznanjeni z njihovo zaupnostjo.
2. Zavezanec prav tako izjavlja, da te informacije ne bo razkril kateri koli tretji osebi in na nikakršen način posredoval ali dal na voljo javnosti, razen v kolikor se pridobi pisno soglasje upravičenca.
3. Zavezanec se obvezuje, da bo preprečil tretjim osebam, pogodbenim sodelavcem oziroma svojim zaposlenim kakršno koli uporabo ali razkrivanje zaupnih informacij.
4. Zavezanec mora na pisno zahtevo upravičenca nemudoma vrniti vse zapiske, dokumente v pisni oziroma elektronski obliki oziroma kakršnekoli druge medije, ki vsebujejo zaupne informacije.

**4. člen**

(Dovoljeno razkritje in distribucija zaupnih informacij)

1. Zavezanec je obvezan, da sme vsako zaupno informacijo, ki je predmet te pogodbe, v izvirniku ali kopiji razkriti zgolj tistim zaposlenim, sodelavcem ali tretjim osebam, za katere je potrebna takšna seznanitev zaradi doseganja namena iz te pogodbe, pri tem pa zavezanec, brez predhodnega pisnega soglasja upravičenca, ne bo kakorkoli, reproduciral, ali kako drugače distribuiral katerekoli stvari ali dokumenta, ki je po naravi stvari sama ali pa celoti ali v delu vsebuje v zaupno informacijo.
2. V kolikor zavezanec razkrije zaupne informacije iz prejšnjega odstavka, je ta pred tem dolžan z osebami, katerim se zaupne informacije upravičenca razkrivajo, skleniti pisne sporazume o nerazkritju informacij, ki bodo varovali zaupne informacije vsaj tako, kot jih varuje ta pogodba.
3. Zavezanec bo nemudoma obvestil upravičenca v primeru, če bi zavezanec moral razkriti katerokoli informacijo, posredovano s strani upravičenca, tako da lahko upravičenec uveljavlja vsa veljavna pravna sredstva za zaščito informacij. Zavezanec se obvezuje sodelovati z upravičencem v zvezi z uveljavljanje zakonitih sredstev za zaščito informacij ali drugega sredstva, ki bi ga upravičenec lahko zahteval.

**5. člen**

(Kršitev obveznosti nerazkritja zaupnih informacij)

1. Zavezanec se zaveda, da bi kršitev določb te pogodbe pomenila nepopravljivo škodo upravičencu. Upravičenec ima v primeru kršitev pravico uveljavljati sodno varstvo, s katerim od zavezanca zahteva, naj takoj preneha z potencialnimi in dejanskimi kršitvami te pogodbe.
2. Upravičenec in zavezanec soglašata, da je zavezanec v primeru kršitve določil iz te pogodbe dolžan upravičencu plačati vso dejansko nastalo škode in izgubljen dobiček. V primeru, če škode ne bi bilo mogoče natančno ugotoviti ali bi bilo ugotavljanje le-te povezano z nesorazmerno visokimi stroški, velja pogodbena kazen v višini 20.000,00 EUR, in sicer za vsako posamezno kršitev obveznosti zavezanca. Pogodbena kazen zapade v plačilo v roku sedmih dni od dneva, ko zavezanec s priporočeno poštno pošiljko prejme zahtevek upravičenca za plačilo pogodbene kazni.

**6. člen**

(Pravice na zaupnih informacijah)

1. Vse zaupne informacije, ki jih upravičenec posreduje zavezancu, bodisi v celoti ali samo delno, ostanejo v lasti upravičenca.
2. Vse pravice na zaupnih podatkih, ki so predmet te pogodbe, ostanejo izključno upravičencu.
3. Nobena določba te pogodbe ne pomeni dovoljenja ali avtorske pravice ali podelitve pravic uporabe oziroma licence in drugih pravic zavezancu iz podatkov, na podatkih ali na podlagi podatkov.
4. Zavezanec se zavezuje, da ne bo izpodbijal lastništva ali drugih pravic nad zaupnimi informacijami upravičenca.

**7. člen**

(Osebni podatki)

V skladu z zakonom, ki ureja varstvo osebnih podatkov, zavezanec upravičencu dopušča obdelavo osebnih podatkov za namene vzpostavitev in vodenje evidence ter uresničevanje pogodbenih pravic in obveznosti na podlagi te pogodbe.

**8. člen**

(Končne določbe)

1. Vsi spori in zahtevki, ki izvirajo iz te pogodbe ali so v povezavi njo, se rešujejo pred pristojnim sodiščem v Ljubljani.
2. Pogodba je sklenjena in prične veljati z dnem podpisa pogodbe.
3. Pogodba ostane v veljavi, dokler upravičenec zavezanca v pisni obliki ne razreši dolžnosti varovanja zaupnih informacij, ali dokler se stranki o tem pisno ne sporazumeta ali dokler ostanejo zaupne informacije poslovna skrivnost in ne postanejo javno znane in dostopne.
4. Če katerakoli določba te pogodbe je ali postane v celoti ali delno neveljavna, neizvršljiva ali neučinkovita, veljavnost drugih določb s tem ne bo prizadeta.
5. Ta pogodba se lahko spremeni samo s pisnim dogovorom obeh strank.
6. Ta pogodba je sestavljena v treh (3) enakih izvodih, od katerih prejme izvajalec en (1) izvod in naročnik dva (2) izvoda.

|  |  |
| --- | --- |
| **Upravičenec:** | **Zavezanec:** |
| **DARS, D. D**  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| V \_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_ | V \_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (podpis) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (podpis) |